Meediakokkuvõte – jaanuar 2023 – Propastop
06.02.2023
Käesoleva aasta esimesel kuul sai enim kajastust toimunud sündmuste ümber käivate narratiivide vahel orienteerumine. Kuu alguses toimunud jalgpallurite pildiskandaal andis aastale kaootilise alguse, aga kuu teises pooles ilmunud analüütika on hädavajalik lugemine kõigile infoväljas liikujatele. Loe Propastopi kokkuvõtet jaanuari venekeelsest meediast siit.
4. jaanuaril ilmus Delfis põhjalik analüüs, mis vaatas lähemalt pildiskandaali tekkepõhjuseid. Ariklist selgub, et õhtusöögi korraldanud Andrei Stepanovi jaoks võis tegu olla hoopis kavala etteplaneeritud turundustrikiga. Stepanov on üks NESTA Sport Groupi loojatest, mis tegeleb jalgpallurite üleminekuga ühest klubist teise, ning mille peamisteks klientideks on mitmed Valgevene jalgpallurid ja mõned praegused Venemaa klubides mängijad.
Loe lähemalt: Ajakirjanikel ravile minna soovitanud Stepanovi jaoks on ühisfoto Karpiniga turundustrikk
Loe jalgpalliajakirjanik Ott Järvela ülevaatlikku kommentaari: Järvela pildiskandaalist: see on probleem tervele Eesti jalgpallile
Tallinna Ülikooli sotsiaaltervishoiu professor Merike Sisask rääkis Novaatorile oma vastvalminud uuringust, mis aitab arendada eestlaste meediakirjaoskust ja arusaama nutimaailmast. Uuringu kõige olulisemad järeldused olid:
Loe lähemalt: Professor: oleme Eestis läinud nutisõltuvuse hirmujuttudega liiale
13. jaanuaril toimus Leedus Vienkiemiu külas gaasitoru plahvatus, mille tagajärjel olid häiritud gaasitarned Põhja-Leetu ja Lätti. Ida-Euroopa piirkonna ärevast olukorrast tingitult tõstatas juhtunu uuesti küsimuse energiajulgeolekust ja varustuskindlustusest. Läti endine kaitseminister kommenteeris juhtunut järgnevalt: “Gaasitoru plahvatust Leedus tuleb põhjalikult uurida, ühtki võimalust, isegi sabotaaži ei välistada”.
Päev hiljem üritas plahvatuse eest vastutust võtta Vene neonatside rühmitus Rusitš, kelle väidetest ja taustast kirjutas Postimehe venekeelsete uudiste toimetus. Ametlike uuringute tulemusel selgus, et tegemist oli pelgalt õnnetusega, mis viis Eesti meedia tähelepanu meie endi gaasitorude vanadusele ja sellest tingitud kulumisele.
Küll tõi Maailma Energeetikanõukogul esinenud Fingridi elektrituru juht Juha Hiekkala LNG-terminalist rääkides välja, et tema näeb selle suurima riskina selle vastast võimalikku rünnakut.
Loe lähemalt: Energeetika juhid: varustuskindluse tagamiseks on oluline riikidevaheline koostöö
Kuvatõmmised on pärit loos kasutatud allikatest.